kalixlouiis/myanmar-wikipedia-corpus huggingface dataset:
ရရှိခဲ့သော ဆုတံဆိပ်များ ၂၀၁၆ ခုနှစ်တွင် အမေရိကန်အခြေစိုက် Citizen of Burma Organization က ဒေါ်ခင်မမမျိုး ၏ မြန်မာနိုင်ငံတွင် နိုင်ငံရေးနှင့်လူမှုရေးပြောင်းလဲမှုလုပ်ငန်းများတွင် တက်ကြွစွာပါဝင်ကြိုးပမ်းခဲ့မှုအတွက် Special Award ကို ချီးမြှင့်ခဲ့သည်။
စာပေရေးသားခြင်း ဒေါ်ခင်မမမျိုးသည် (၁၉၉၃) ခုနှစ်တွင် တို့ကျောင်းသားစာစောင်ပါကဗျာဖြင့် စာပေလောကသို့ စတင်ဝင်ရောက်ခဲ့ကာ ဝတ္ထုတို၊ ဆောင်းပါးများ ရေးသားခဲ့သည်။
Burma Digest Journal တွင် အယ်ဒီတာ အဖြစ်ဆောင်ရွက် ခဲ့ပြီး Freedom Journal of Burma တွင် အယ်ဒီတာချုပ်အဖြစ် ဆောင်ရွက်ခဲ့သည်။
ဒေါ်ခင်မမမျိုးသည် China and Indian Ocean: Strategic Interests in the 21st Century (2010)၊ Poverty Reduction (2013), Women and Politics (2013)၊ War, Conflicts and Peace Article Series (2014)၊ Gender and Politics (2014)၊ Politics, State and Sovereignty (2017)၊ ရေရှည်တည်တံ့ခိုင်မြဲပြီး ဟန်ချက်ညီသော ဖွံ့ဖြိုးတိုးတက်ရေးဆိုင်ရာ စာတမ်းများ (၂၀၂၀) စာအုပ်များ ရေးသားထုတ်ဝေခဲ့သည်။
ဘန်ဒရာဝီလာဘူတာ သည် သီရိလင်္ကာနိုင်ငံမှ ၂၅၈.၇၂ ကီလိုမီတာ (၁၆၀.၇၆ မိုင်) အကွာအဝေးတွင် တည်ရှိပြီး အဓိကလမ်းမကြီးပေါ်တွင် တည်ရှိသည့် နောက်ဆုံးရှစ်ခုမြောက်ဘူတာ ဖြစ်သည်။
ပင်လယ်ရေမျက်နှာပြင်အထက် ၁၂၂၅.၅ မီတာ (၄၀၂၁ ပေ) တွင် တည်ရှိပြီး Uva စီရင်စု၏ မြို့တော် Badulla မြို့မှ ၈ ကီလိုမီတာ (၅.၀ မိုင်) အကွာတွင် တည်ရှိသည်။
Podi Menike နှင့် Udarata Menike အမြန်ရထားများအပါအဝင် အဓိကလမ်းမကြီးပေါ်တွင် မောင်းနှင်ကြသည့် ရထားများအားလုံးသည် ဤဘူတာတွင် ရပ်တန့်ကြသည်။
Haputale နှင့် Bandarawela အကြား ရထားလမ်းတည်ဆောက်မှုကို ၁၈၈၇ တွင် စတင်ခဲ့သည်။
သို့သော်လည်း ရထားလမ်းလုပ်ငန်း ပြီးဆုံးသည့် ၁၈၉၃ မတိုင်ခင် ၎င်းကို မလုပ်ဆောင်ခဲ့ပေ။
ဘန်ဒရာဝီလာဘူတာသည် ၁၉၂၄ ခုနှစ် Badulla အထိ လမ်းမတိုးချဲ့မီက အဓိကလမ်းမကြီး၏ ခရီးဆုံးဘူတာ ဖြစ်သည်။
ခရီးစဉ် ကိုးကား ကဏ္ဍ:သီရိလင်္ကာနိုင်ငံရှိ မီးရထားဘူတာများ။
ဘတ်တိကလိုရာဘူတာ သည် သီရိလင်္ကာနိုင်ငံအရှေ့ပိုင်း ဘတ်တိကလိုရာမြို့တွင် တည်ရှိသည့် ဘူတာတစ်ခု ဖြစ်သည်။
သီရိလင်္ကာနိုင်ငံမီးရထား၊ ပြည်နယ်ရထားလုပ်ဆောင်ရေးမှ ပိုင်ဆိုင်သည်။
ရထားလမ်းသည် ဘတ်တိကလိုရာလမ်းကြောင်းပေါ်တွင် တည်ရှိသည့် ဘူတာစတ်ခုဖြစ်ကာ ဘတ်တိကလိုရာခရိုင်ကို ကိုလမ်ဘိုမြို့နှင့် ချိတ်ဆက်ပေးထားသည့် လမ်းကြောင်းဖြစ်သည်။
လမ်းကြောင်းများ ကိုးကား ကဏ္ဍ:သီရိလင်္ကာနိုင်ငံရှိ မီးရထားဘူတာများ။
ဘတ်တိကလိုရာသင်ကြားရေးဆေးရုံ သည် သီရိလင်္ကာနိုင်ငံ၊ ဘတ်တိကလိုရာမြို့တွင် တည်ရှိသည့် အစိုးရပိုင်ဆေးရုံတစ်ခုဖြစ်သည်။
ဤဆေးရုံသည် အရှေ့ပိုင်းစီရင်စုရှိ အရေးပါသည့် ဆေးရုံတစ်ခုဖြစ်ကာ ကိုလံဘိုဗဟိုအစိုးရက ထိန်းချုပ်ထားသည်။
ဤဆေးရုံသည် အရှေ့ပိုင်းစီရင်စုတွင် တည်ရှိသည့် တစ်ခုတည်းသော သင်ကြားရေးဆေးရုံ ဖြစ်သည်။
ဆေးရုံတွင် အရှေ့ပိုင်းတက္ကသိုလ်အတွက် အဓိကသင်ကြားရေးပစ္စည်းများ ရှိသည်။
၂၀၁၀ ခုနှစ်တွင် ခုတင် ၉၀၀ ရှိသည်။
ကိုးကား ကဏ္ဍ:သီရိလင်္ကာနိုင်ငံရှိ ဆေးရုံများ။
ဘန်တိုတာမြစ်လေဆိပ် သည် သီရိလင်္ကာနိုင်ငံ၊ ဘန်တိုတာမြို့တွင် တည်ရှိသည့် လေဆိပ်တစ်ခု ဖြစ်သည်။
လေကြောင်းလိုင်းများနှင့် ဆိုက်ရောက်ရာ ကိုးကား ကဏ္ဍ:သီရိလင်္ကာနိုင်ငံရှိ လေဆိပ်များ။
ဘိယဂမရေသန့်စင်စက်ရုံ သည် သီရိလင်္ကာနိုင်ငံ၊ ဘိယဂမမြို့ရှိ Kelani မြစ်ကမ်းပေါ်တွင် တည်ရှိသည့် ရေသန့်စင်စက်ရုံတစ်ခု ဖြစ်သည်။
တစ်နေ့လျှင် ရေပမာဏ 160,000,000 l/d (1,900,000 l/ks) ထုတ်လုပ်ပြီး နိုင်ငံတွင် ဒုတိယမြောက် အကြီးဆုံး ရေသန့်စင်စက်ရုံလည်း ဖြစ်သည်။
စက်ရုံမှ Gampaha ခရိုင်အပါအဝင် Wattala, Ja-Ela, Kelaniya, Biyagama, Ragama, Kandana, Kadawatha, Kiribathgoda, Seeduwa နှင့် Ganemulla ရှိ ခန့်မှန်းခြေလူတစ်သန်းအတွက် သောက်ရေများ ထုတ်လုပ်ပေးလျက်ရှိသည်။
စက်ရုံတည်ဆောက်သည့်လုပ်ငန်းကို ၂၀၀၈ ခုနှစ်၊ အောက်တိုဘာလ ၂၂ ရက်နေ့တွင် စတင်ခဲ့သည်။
၂၀၁၃ ခုနှစ် ဇူလိုင် ၂၂ ရက်နေ့တွင် သမ္မတ Mahinda Rajapakse က ဖွင့်လှစ်ပေးခဲ့သည်။
စက်ရုံတွင် Kelani မြစ်ထဲရှိ ရေများကို အသုံးပြုသည်။
ရေသန့်စင်သည့် လုပ်ငန်းစဉ်တွင် ရေသယ်ယူပို့ဆောင်ခြင်း၊ ရေဂယက်ဖြစ်ခြင်းနှင့် ရေထဲမှ ရွှံ့စသည့်အနည်များကို ဖယ်ရှားခြင်း စသည်တို့ကြောင့် ဆုံးရှုံးရသည့်အများဆုံးရေပမာဏသည် ၅ ရာခိုင်နှုန်းရှိသည်။
+ Design capacity of treatment units Unit Quantity Nominal capacity Maximum capacity Intake structure 2 Raw water regulation tank 1 Mixing chamber 1 Flocculator/clarifier 6 Filter 8 Clean water/contact tank 1 တိုးချဲ့ခြင်း Kelani Right Bank Water Supply Project - Phase 2 သည် Rs. 8.5 ဘီလီယံတန်ကြေးရှိသည့် စီမံကိန်းဖြစ်ပြီး ခန့်မှန်းခြေအားဖြင့် ထုတ်လုပ်မှု 360,000 m3/d (13,000,000 cu ft/d) ကို တိုးမြှင့်ထုတ်လုပ်နိုင်မည် ဖြစ်သည်။
တိုးချဲ့သည့်စီမံကိန်းကို MAGA နှင့်Suez က ၂၀၁၉ ခုနှစ်၊ ဇွန်လအထိ လုပ်ဆောင်ခဲ့သည်။
ပြင်ပလင့်များ Facebook page ကိုးကား ကဏ္ဍ:သီရိလင်္ကာနိုင်ငံရှိ စက်ရုံများ။
ဦးမင်းသူသည် ပြည်ထောင်စုအစိုးရအဖွဲ့ရုံးဝန်ကြီးဌာန၏ ဝန်ကြီးဟောင်းတစ်ယောက်ဖြစ်သည်။
သမ္မတရုံး ဒုဝန်ကြီးအဖြစ် ဒေါ်အောင်ဆန်းစုကြည်၏ လက်အောက်တွင် တာဝန်ထမ်းဆောင်ခဲ့ဖူးသေးသည်။
ငယ်ဘဝနှင့်ပညာရေး ဦးမင်းသူကို တောင်ကြီးမြို့တွင် မွေးဖွားခဲ့သည်။
စစ်တက္ကသိုလ်အပတ်စဉ် (၂၀)မှဖြစ်ကာ သိပ္ပံဘွဲ့၊ မဟာဝိဇ္ဇာဘွဲ့ (ကာကွယ်ရေး)တို့ကို ရရှိခဲ့သည်။
အလုပ်အကိုင် တပ်မတော်နှင့် အဲပုဂံ စစ်တက္ကသိုလ်မှဆင်းပြီးနောက် တပ်မတော်တွင် တာဝန်ထမ်းဆောင်ခဲ့ပြီး နောက်ဆုံးတွင် မြိတ်လေတပ်စခန်းဌာနချုပ်၏ ဒုတိယဌာနချုပ်မှူးဘဝဖြင့် အငြိမ်းစားယူခဲ့သည်။
ထို့နောက်တွင် အဲပုဂံလေကြောင်းလိုင်းတွင် လုပ်ကိုင်ခဲ့သည်။
အစိုးရအဖွဲ့ရာထူးများ ၂၀၁၆တွင် အမျိုးသားဒီမိုကရေစီအဖွဲ့ချုပ်တက်လာပြီးနောက် ဒေါ်အောင်ဆန်းစုကြည်နှင့် မိသားစုချင်းနီးစပ်မှုအရ နေပြည်တော်ကောင်စီဝင်ဖြစ်လာခဲ့သည်။
၂၀၁၆ ဒီဇင်ဘာလ ၁၂ရက်​နေ့တွင် သမ္မတရုံးဝန်ကြီးဌာန၏ ဒုဝန်ကြီးအဖြစ် ဒေါ်အောင်ဆန်းစုကြည်၏ လက်အောက်တွင် လုပ်ကိုင်ခဲ့သည်။
၂၀၁၈ခုနှစ် နိုဝင်ဘာ ၁၉ရက်နေ့တွင် ပြည်ထောင်စုအစိုးရအဖွဲ့ရုံးဝန်ကြီး ဦးသောင်းထွန်းကို ဝန်ကြီးဌာနအသစ်သို့ ပြောင်းလဲကိုင်တွယ်စေပြီးနောက် နိုဝင်ဘာ ၂၉ရက်နေ့တွင် ဦးမင်းသူကို ပြည်ထောင်စုအစိုးရအဖွဲ့ရုံး၏ ဝန်ကြီးအဖြစ် ခန့်အပ်ခဲ့သည်။
ဦးမင်းသူအား ဝန်ကြီးနှင့် ဒုဝန်ကြီးများ ခန့်အပ်ခဲ့ခြင်းအပေါ်တွင် ဝေဖန်ခံခဲ့ရသည်။
စစ်တပ်မှ အငြိမ်းစားတစ်ယောက်အား အရပ်သားအစိုးရအဖွဲ့တွင် နေရာပေးခြင်းကို နိုင်ငံရေးအသိုင်းအဝိုင်းမှ ဝေဖန်ခဲ့ကြသည်။
၂၀၁၈ခုနှစ် ဒီဇင်ဘာ ၂၈ရက်နေ့တွင် အထွေထွေအုပ်ချုပ်ရေးဦးစီးဌာနအား ပြည်ထဲရေးလက်အောက်မှ ပြည်ထောင်စုအစိုးရအဖွဲ့ရုံးဝန်ကြီးဌာနအောက်သို့ ပြောင်းရွှေ့ခဲ့သည်။
ထိုအချိန်မှစ၍ ဦးမင်းသူမှာ ထွေအုပ်ဝန်ကြီးအဖြစ် ပြည်သူများအကြား သိရှိလာခဲ့သည်။
စစ်တပ်မှ အငြိမ်းစားယူထားသော ပြည်ထဲရေးဝန်ကြီးဌာန၏ အမြဲတမ်းအတွင်းဝန် ဦးတင်မြင့်ကိုလည်း ပြည်ထောင်စုအစိုးရအဖွဲ့ရုံးဝန်ကြီးဌာန၏ ဒုဝန်ကြီးအဖြစ် ပြောင်းလဲတာဝန်ပေးခဲ့သဖြင့် ဝန်ကြီးသာမက ဒုဝန်ကြီးကပါ တပ်မတော်နှင့် ပက်သက်ခဲ့သူများဖြစ်နေသည်။
ထို့ကြောင့် နိုင်ငံရေးအသိုင်းအဝိုင်းတွင် ဝေဖန်ခဲ့ကြပြန်သည်။
၂၀၂၁ ဖေဖော်ဝါရီနောက်ပိုင်းဖြစ်ရပ်များ ၂၀၂၁ ဖေဖော်ဝါရီလ ၁ရက်နေ့တွင် စစ်အာဏာသိမ်းခံရပြီးနောက် ဦးမင်းသူသည် နေအိမ်တွင် ဖမ်းဆီးထိန်းသိမ်းခံခဲ့ရသည်။
ထိုနေ့တွင်ပင် ဦးမင်းသူက ၎င်းဝန်ကြီးအဖြစ် တာဝန်ထမ်းဆောင်နေစဉ်အတောအတွင်း အားလုံးကို ကျေးဇူးတင်ပါကြောင်း ၎င်း၏လူမှုကွန်ယက်မှတစ်ဆင့် ပြောကြားခဲ့သည်။
ထို့နောက် အာဏာသိမ်းစစ်ကောင်စီမှ ဒုတိယဗိုလ်ချုပ်ကြီးစိုးထွဋ်ကို ဦးမင်းသူ၏ ဝန်ကြီးနေရာအား ဆက်ခံစေခဲ့သည်။
စစ်ကောင်စီ၏ ဖမ်းဆီးထိန်းသိမ်းခြင်းခံရပြီး တစ်နှစ်နီးပါးအကြာ အဂတိလိုက်စားမှုတိုက်ဖျက်ရေးကော်မရှင်က ၎င်းအား ၂၀၂၂ခုနှစ် ဇန်နဝါရီ ၂၅ရက်တွင် အမှုဖွင့်သည်။
ယင်းအမှုဖြင့် ထောင် ၃နှစ် ချသည်။
ထို့အပြင် ၂၀၂၀ ရွေးကောက်ပွဲတွင် NLD ပါတီအနိုင်ရအောင် သမ္မတဦးဝင်းမြင့်၊ နိုင်ငံတော်အတိုင်ပင်ခံ ဒေါ်အောင်ဆန်းစုကြည် တို့နှင့်အတူ ပူးပေါင်းဆောင်ရွက်ခဲ့သည်ဆိုပြီး ရာဇသတ်ကြီးဥပဒေပုဒ်မ ၁၃၀-ကဖြင့် ပြည်ထောင်စုရွေးကောက်ပွဲကော်မရှင်က ဆက်လက်တရားစွဲပြန်သည်။
“အပြစ်မရှိကြောင်း” ငြင်းဆိုခဲ့သော်လည်း ၂၀၂၂ ခုနှစ် စက်တင်ဘာ ၂ရက်တွင် ထိုအမှုဖြင့် နေပြည်တော် ဇမ္ဗူသီရိမြို့နယ် တွဲဖက်တရားသူကြီး ဦးမောင်မောင်ခင်က ၎င်းအား ဒေါ်အောင်ဆန်းစုကြည်နှင့် ဦးဝင်းမြင့်တို့နှင့်အတူ ထောင်ဒဏ် သုံးနှစ်ချသည်။
အမှုအယူခံများလည်း ပယ်ချခံရသည်။
၂၀၂၂ ဒီဇင်ဘာ ၁၃ရက်တွင် ဦးမင်းသူသည် ဦးဝင်းမြင့်၊ဒေါ်အောင်ဆန်းစုကြည် တို့စွပ်စွဲခံရသည့် ရဟတ်ယာဉ်ဝယ်ယူ၊ငှားရမ်းသည့် အမှုကိစ္စအပေါ် စွပ်စွဲခံရသူများဘက်က သက်သေထွက်ချက်ပေးသည်။
တရုတ်သမ္မတနိုင်ငံ၏အလံတော် () တွင် အနီရောင်နောက်ခံပါရှိသည်။
လက်ဝဲဘက်ထောင့်၌ အပြာရောင်ထောင့်မှန်စတုဂံ ပါရှိပြီး ထိုထောင့်မှန်စတုဂံ၌ ရောင်ခြည် ၁၂ ကြောင်းဖြာထွက်နေသော အဖြူရောင်နေလုံးပါရှိသည်။
အလံ၏အမည်မှာ "ကောင်းကင်ပြာ၊‌ နေလုံးဖြူ၊ ကမ္ဘာနီ" (Blue sky, white sun and the wholly red earth) ဟူ၍ဖြစ်သည်။
ထိုအလံကို ၁၈၉၅ တွင် ချင်းမင်းဆက်အား ဆန့်ကျင်သည့် တရုတ်ပြန်လည်တည်ထောင်ရေးအဖွဲ့ (Revive China Society) မှ ရေးဆွဲခဲ့ရာ အပြာရောင်နောက်ခံနှင့် နေလုံးသာပါရှိခဲ့သည်။
၁၉၀၆ တွင် ဒေါက်တာဆွန်ယက်ဆင်သည် အနီရောင်ကိုထည့်သွင်းခဲ့သည်။
ထိုအလံကို ၁၉၁၂ တွင် ရေတပ်အလံအဖြစ် စတင်သုံးစွဲခဲ့သည်။
Official gazette of Ministry of the Navy of Republic of China, July 1912, page 344, pdf , National Central Library - Gazette Online ၁၉၂၉ တွင် တရုတ်သမ္မတနိုင်ငံ (အာအိုစီ) ၏ နိုင်ငံတော်အလံအဖြစ် ကူမင်တန်အစိုးရမှ ပြဋ္ဌာန်းခဲ့သည်။
၁၉၄၉ တွင် ကွန်မြူနစ်သူပုန်များမှ တရုတ်ပြည်သူ့သမ္မတနိုင်ငံ (ပီအာစီ) ကို တည်ထောင်ခဲ့ရာ ထိုအလံကို တရုတ်ပြည်မ၌ သုံးစွဲခြင်းမရှိတော့ပေ။
ထိုင်ဝမ်နှင့် ထိုင်ဝမ်အစိုးရအုပ်ချုပ်ရာ ကျွန်းငယ်များ၌သာ ယခုသုံးစွဲလျက်ရှိကြသည်။
ပီအာစီသည်အာအိုစီ၏ လွတ်လပ်သောအခြုပ်အခြာအာဏာကို အသိအမှတ်မပြုဘဲ ထိုင်ဝမ်ဒေသအား တရုတ်ပြည်သူ့သမ္မတနိုင်ငံ၏ ပြည်နယ်အဖြစ် သတ်မှတ်ထားသည်။
သို့ဖြစ်ရာ ပီအာစီ၏နယ်မြေ၌ အာအိုစီအလံအသုံးပြုခွင့်ကို တားမြစ်ထားသည်။
ထို့အပြင် ပီအာစီသည် အာအိုစီကို ကိုယ်စားပြုရာ၌ ပီအာစီအလံကိုသာ အသုံးပြုသည်။
အချို့သောထိုင်ဝမ်ပြည်လွတ်လပ်ရေးကို အား‌ပေးထောက်ခံသူများသည် အာအိုစီအလံကို ကူမင်တန်ပါတီနှင့် ပက်သက်မှုရှိသောကြောင့် မနှစ်သက်ကြပေ။
https://www.taiwannews.com.tw/en/news/3957011 အလံအဓိပ္ပာယ် "ကောင်းကင်ပြာနှင့်နေလုံးဖြူ" (Blue Sky with a White Sun) အလံကို ၁၈၉၅ ဖေ‌ဖော်ဝါရီတွင် လူဟော်တုန်း (Lu Haodong) မှ ဟောင်‌ကောင်၌ ပြသခဲ့သည်။
နေ‌ရောင်ခြည် ၁၂ ခုသည် နှစ်တစ်နှစ်၏ ၁၂ လ နှင့် စက်နာရီ ၂ နာရီနှင့်ညီမျှသော တရုတ်ရိုးရာအချိန် အတိုင်းအတာဖြစ်သည့် "shichen" () ဟူသည့် ယူနစ်ကိုကိုယ်စားပြုသည်။
ဆွန်ယက်ဆင်သည် အနီရောင်ကို ချင်းမင်းဆက်အားတော်လှန်ခဲ့သည့်သူများ၏ ပေးဆပ်ခဲ့သောသွေးကို ကိုယ်စားပြု၍ ထည့်သွင်းခဲ့သည်။
အလံပါအရောင်များသည်လည်း ဆွန်ယက်ဆင်၏ "လူထုအခြေခံစည်းမျဉ်းသုံးရပ်" ကိုကိုယ်စားပြုသည်။
အပြာရောင်သည် အမျိုးသားရေးနှင့် လွတ်လပ်မှု၊ အဖြူရောင်သည် ဒီမိုကရေစီနှင့် တန်းတူအခွင့်အရေး၊ အနီရောင်သည် ပြည်သူ့စားဝတ်နေမှုဖူလှုံရေးတို့ကို အသီးသီးကိုယ်စားပြုကြသည်။
အာအိုစီ၏အလံကို တစ်ချိန်ကတရုတ်ပြည်မ၌ အသုံးပြုလွှင့်ထူခဲ့သောကြောင့် အချို့သောသူများသည် အာအိုစီအလံကို တရုတ်အမျိုးသားရေးဝါဒအပြင် တရုတ်နိုင်ငံပြန်လည်စည်းရုံးရေးကို ပြသနေသည်ဟူ ယူဆကြသည်။
အချို့သောသူများသည်လည်း အာအိုစီအလံကို တရုတ်အမျိုးသားရေးဝါဒထောက်ခံမှုနှင့် တရုတ်ကွန်မြူနစ်များအားဆန့်ကျင်ကြောင်းတို့ကို ပြသနိုင်သည့်အပြင် ဆွန်ယက်ဆင်၏ နိုင်ငံရေးအမြင်များနှင့် သူ၏လူထူစည်းမျဉ်းသုံးရပ်ကို မြတ်နိုးကြောင်းကိုလည်းပြသနိုင်သည် ဟုယုံကြည်ကြ၍ လွှင့်ထူကြသည်။
ပီအာစီ၏အစိုးသည် အာအိုစီအလံလွှင့်ထူမှုကို ပိတ်ပင်တားမြစ်ထားသော်လည်း အာအိုစီ၏အစိုးရအနေဖြင့် ထိုအလံကို ပြင်ဆင်ခြင်းသို့မဟုတ်ဖျက်သိမ်းခြင်းတို့ ပြုလုပ်ခြင်းကိုလည်း ငြင်းဆန်ခဲ့သည်။
မည်သို့ပင်ဖြစ်စေကာမူ အာအိုစီ၏အလံကို လွှင့်ထူထားခြင်းဖြင့် ထိုင်ဝမ်နှင့်အခြားအုပ်ချုပ်ရာ ကျွန်းငယ်များသည် ပီအာစီအစိုးရမှ အုပ်ချုပ်ခြင်းမဟုတ်ဘဲ မိမိတို့ကိုယ်ပိုင်အစိုးရမှ အုပ်ချုပ်လျက်ရှိသော လွတ်လပ်သည့်တိုင်းပြည်တစ်ရပ်ဖြစ်ကြောင်း ပြသနိုင်သည်။
အချို့သော ထိုင်ဝမ်လွတ်လပ်ရေး အားပေးသူများသည်လည်း ထိုအကြောင်းကြောင့်ပင် အာအိုစီအလံအား လွှင့်ထူစေလိုကြသည်။
ဆောက်လုပ်ဆွဲသားပုံ နိုင်ငံတော်အလံဆောက်လုပ်ဆွဲသားပုံ တရုတ်သမ္မတနိုင်ငံ‌တော်၏ အလံနှင့်တံဆိပ်ဥပဒေမှ ဖော်ပြချက်များအရ – အလံအချိုးအစားမှာ ၂:၃ ရှိပြီး အနီရောင်အများစုရှိရမည်။
အလံ၏ လေးပုံတစ်ပုံမှာ အပြာရောင်ဖြစ်ရမည်။
ထိုအပြာရောင်နေရာ၌ ရောင်ခြည် ၁၂ ဖက်ပါဝင်သော နေလုံးရှိရမည်။
နေရောင်ခြည် တစ်ခုချင်းစီသည် ၃၀ ဒီဂရီရှိ၍ နေရောင်ခြည်ထောင့် အားလုံးပေါင်း ၃၆၀ ဒီဂရီရှိရမည်။
ထိုနေလုံးအတွင်း၌ အပြာရောင်ကွင်း၏ အချင်းဝက်ကို အဖြူရောင်နေလုံး၏ အချင်းကို ၁၅ ဖြင့်စား၍ ရရမည်။
နောက်ပိုင်းတွင် ကူမင်တန်အစိုးရမှ နေလုံးပါဝင်သည့်‌‌နေရာ (canton) ကိုရေးဆွဲခြင်းနှင့်ပက်သက်၍ ဥပဒေများကိုထက်မံပြဋ္ဌာန်းပေးခဲ့သည်။
ထိုဥပဒေတွင် ထိုနေလုံးပါဝင်သည့် ထောင့်မှန်စတုဂံသည် ၂:၃ အချိုးအစား ရှိသော်လည်း အတိုင်းအတာအားဖြင့် ၂၄x၃၆ မီတာဟူ၍ ပြဋ္ဌာန်းထားသည်။
နေရောင်ခြည်ပါဝင်သော နေလုံး၏အချင်းမှာ canton အမြင့်၏ ဖြစ်ရာ ၁၈ မီတာဖြစ်သည်။
. နေရောင်ခြည်မပါဝင်ဘဲ နေလုံးသီးသန့်၏အချင်းမှာ canton အမြင့်၏ ဖြစ်ရာ ၉ မီတာဖြစ်သည်။
နေလုံး၏ အပြာရောင်အကွင်းနှင့် နေ‌ရောင်ခြည်၏အမြင့်မှာ နေလုံးအချင်း၏ ဖြစ်ရာ ၀.၆ မီတာဖြစ်သည်။
နေရောင်ခြည်တစ်ခုချင်းစီသည် ၃၀ ဒီဂရီကျယ်ဝန်းသည်။
အရောင်များ တရုတ်သမ္မတနိုင်ငံ‌အလံတော်၏ အနီးစပ်ဆုံးအရောင်ကုဒ်များမှာ အောက်ပါအတိုင်းဖြစ်သည်။
30pxအရောင်စဉ်ပုံ အပြာ အနီ အဖြူ RGB 0-0-149 254-0-0 255-255-255 Hexadecimal #000095 #FE0000 #FFFFFF CMYK 100, 100, 0, 42 0, 100, 100, 0 0, 0, 0, 0 CMYK(MOI's suggestion) 100,80,0,20 0, 100, 100, 5~10 0, 0, 0, 0 Pantone 2738 C 2347 C White ဖြစ်ရပ်များ ၂၀၁၃ ဒီဇင်ဘာတွင် အဆိုတော် ဒဲစက်စ် ချန်း (Deserts Chang) သည် မန်ချက်စတာမြို့ရှိရှိးပွဲ၌ အာအိုစီအလံကို ကိုင်တွယ်ခဲ့သဖြင့် ပီအာစီအစိုးရသည် ပေကျင်းမြို့တွင်ကျင်းပမည့် ပွဲအစီအစဉ်အားဖျက်ချခဲ့သည်။
Taiwan singer upsets China with flag stunt - The Telegraph. 7 November 2013. အက်ပဲကုမ္ပဏီသည် ပီအာစီ၌ပြုလုပ်ထားသော အိုင်အိုအက်စ်ဖုန်းများတွင် အာအိုစီ၏အလံအီမိုဂျီ (🇹🇼) ကို အသုံးပြုခြင်းမှ ကန့်သတ်ထားသည်။
ထို့အပြင် ဟောင်ကောင်ဆန္ဒပြပွဲကြောင့် ဟောင်ကောင်နှင့် မကာအိုမှ ဖုန်းများရှိ အာအိုစီအလံအီမိုဂျီကို လုံးဝဆင်ဆာပြုလုပ်ခဲ့သည်။
၂၃ နှစ်မြောက် ဟောင်ကောင်ပြန်အပ်ခြင်း အထိန်းအမှတ်နေ့တွင် အာအိုစီအလံအခု ၃၀ ပိုင်ဆိုင်ထားသည့်သူအား ဟောင်ကောင်အာဏာပိုင်တို့ကဖမ်းဆီးခဲ့သည်။
အလံမှားသုံးခြင်း ၂၀၀၈ ခုနှစ် ပေကျင်းအိုလံပစ်၌ "တရုတ်ထိုင်ပေ‌‌ အမျိုးသား ဘေ့စ်ဘောအသင်း" ခေါ် ထိုင်ဝမ်ဘေ့စ်ဘောအသင်းကို ကစားပွဲ၌လာရောက်ကြည့်ရှုသူများသည် ပီအာစီမှအာအိုစီအလံကို ပိတ်ပင်ထားသောကြောင့် ဆိုရှယ်လစ်မြန်မာအလံကို အသုံးပြု၍ထိုအသင်းအား အားပေးခဲ့ကြသည်။
TVBS News - 日本爆烏龍！錯把緬甸國旗當我國旗 , May 23, 2010 (Traditional Chinese)NOW News - 沖繩車站介紹台灣，誤植緬甸國旗 , May 23, 2010 (Traditional Chinese) ထိုဆိုရှယ်လစ်မြန်မာအလံကို လူအများစုက အာအိုစီအလံဟူ၍ မှားယွင်းပြီးမြင်လေ့ရှိကြသည်။
ကမ္ဘောဒီးယား၌ ပိတ်ပင်ထားခြင်း ကမ္ဘောဒီးယားနိုင်ငံသည် အာအိုစီအလံကို လုံးဝပိတ်ပင်ခဲ့သည်။
၂၀၁၇ ဖေ‌ဖော်ဝါရီတွင် ဝန်ကြီးချုပ် ဟွန်ဆန်သည် တရုတ်တစ်ပြည်ပေါ်လစီ (One-China policy) ကို ထောက်ခံသောအားဖြင့် ကမ္ဘောဒီးယားနယ်မြေအတွင်း အာအိုစီအလံအသုံးပြုခြင်းကို တရားမဝင်ကြောင်းပြုလုပ်ခဲ့သည်။
အလံပုံများ အုပ်ချုပ်ရေးဒေသများ စစ်ဖက်သုံးအလံ သမိုင်းတစ်လျှောက်အလံများ ဓာတ်ပုံများ ကိုးကားချက် ပြင်ပလင့်ခ်များ Etiquette of Raising the National Flag, Ministry of the Interior (Traditional Chinese) Government Information Office, Republic of China Law of the National Emblem and National Flag of the Republic of China (Traditional Chinese) Flag of the World မှ တရုတ်သမ္မတနိုင်ငံ၏အလံ ကဏ္ဍ: တရုတ်အလံများ ကဏ္ဍ: နိုင်ငံတော်အလံများ ကဏ္ဍ: တရုတ်သမ္မတနိုင်ငံ၏အလံ။
ဒိုရေမွန်: နိုဘီဒရဲ့ ဒိုင်နိုဆောအသစ်စွန့်စား ခန် ကို ဖန်တီးနေသည် ( ၊ ) ဂျပန်ကာတွန်းသိပ္ပံစိတ်ကူးယဉ်စွန့်စားမှုရုပ်ရှင်ဖြစ်ပြီး Reiwa ခေတ်တွင်ပထမဆုံး ဒိုရာအဲမွန်း ရုပ်ရှင်ကိုထုတ်လွှင့်သည်။
၎င်းသည် Stand by Me Doraemon 2 နှင့်အတူနှစ်ပေါင်း ၅၀ ဒိုရာအဲမွန်း ဂိမ်း၏ဂုဏ်ပြုပွဲကိုကျင်းပခဲ့သည်။
ဒိုရေမွန် အတွက်ဇာတ်ညွှန်း - နိုဘိတ ၏ဒိုင်နိုဆောအသစ်ကို Genki Kawamura မှရေးသားခဲ့သည်။
ကိုးကား ကဏ္ဍ:၂၀၂၀ ရုပ်ရှင်ဇာတ်ကားများ ကဏ္ဍ:ဂျပန် ရုပ်ရှင်ဇာတ်ကားများ။
ဘလွန်းဖီး ခရစ်ကတ်နှင့် ပြေးခုန်ပစ်ကလပ်ကွင်း သည် သီရိလင်္ကာနိုင်ငံ၊ ကိုလံဘိုမြို့တွင် တည်ရှိသည့် ပထမတန်းနှင့် List A ခရစ်ကတ်ပြိုင်ပွဲများကို ၁၉၉၁ ခုနှစ်ကတည်းက ကျင်းပခဲ့သည့် အားကစားကွင်းတစ်ခုဖြစ်သည်။
၎င်းသည် ဘလွန်းဖီး ခရစ်ကတ်နှင့် ပြေးခုန်ပစ်ကလပ်၏ အိမ်ကွင်းလည်း ဖြစ်သည်။
တည်နေရာ အားကစားကွင်းသည် ကိုလံဘိုကြိုးဆွဲရထားပြိုင်ပွဲကွင်းဘေး ကိုလံဘိုခရိုင်ရှိ Cinnamon ဥယျဉ်ရှိ ရိရိပ်သာ (Ried Avenue) တွင် တည်ရှိသည်။
သမိုင်း ဘလွန်းဖီး ခရစ်ကတ်နှင့် ပြေးခုန်ပစ်ကလပ်သည် ၁၉၇၀ ခုနှစ်တွင် သူတို့၏ အိမ်ကွင်းကို ပြုလုပ်ခဲ့ကြသည်။
ပထမအဆင့် ပထမဆုံးပွဲကို ၁၉၉၁ ခုနှစ် ဒီဇင်ဘာလတွင် အားကစားကလပ် နှင့် Kurunegala လူငယ်ခရစ်ကတ်ကလပ် ပြိုင်ပွဲအဖြစ် ကျင်းပခဲ့သည်။
ဘလွန်းဖီးအသင်းသည် သူတို့၏ ပထမဆင့် ပထမဆုံးပွဲစဉ်အဖြစ် ဤကွင်းတွင် ၁၉၉၄ - ၉၅ ခုနှစ်တွင် ကစားခဲ့ပြီး ထိုအချိန်ကတည်းက ဤကွင်းတင် ကစားခဲ့သည်။
၂၀၁၈ - ၁၉ ခုနှစ်ရာသီ ၁၈၇ ပထမဆင့်ပွဲများကို ဤကွင်းတွင် ကစားခဲ့သည်။
ပထမဆုံး List A ပြိုင်ပွဲကို ၁၉၉၄ ဇူလိုင်လတွင်လည်းကောင်း၊ ၉၅ List A ပြိုင်ပွဲများကိုလည်း ဤကွင်းတွင်ပင် ကျင်းပခဲ့သည်။
ပြင်ပလင့်များ Bloomfield Cricket and Athletic Club Ground at Cricinfo Bloomfield Cricket and Athletic Club Ground at CricketArchive ကိုးကား ကဏ္ဍ:သီရိလင်္ကာနိုင်ငံရှိ အားကစားကွင်းများ။
ဘိုဂမ်ဘရာထောင် သည် သီရိလင်္ကာနိုင်ငံ၊ ကိုလံဘိုမြို့တွင် တည်ရှိပြီး Welikada ထောင်ပြီးပါက နိုင်ငံအတွင်းတွင် ဒုတိယမြောက် အကြီးဆုံးထောင်တစ်ခုဖြစ်သည်။
လုံခြုံရေးမြင့်မားသည့် ထောင်တစ်ခုလည်း ဖြစ်သည်။
ထောင်ကို နှစ်ပေါင်း ၁၃၈ နှစ်ကြာ အလုပ်လုပ်ဆောင်ခဲ့ပြီးနောက် ၂၀၁၄ ခုနှစ်၊ ဇန်နဝါရီလ ၁ ရက်နေ့တွင် ပိတ်ခဲ့သည်။
ထောင်အတွင်းရှိ အကျဉ်းကျနေသူများကိုမူ Pallekele တွင် တည်ရှိသည့် ထောင်အသစ်ဖြစ်သည့် ဒမ်ဘရာထောင်သို့ ပြောင်းရွှေ့ခဲ့သည်။
၂၀၁၉ ခုနှစ်တွင် အစိုးရက ထောင်အား ယဉ်ကျေးမှုခရီးသွားစင်တာအဖြစ် ပြောင်းလဲခဲ့သည်။
အမည်မှာ ဘိုဂမ်ဘရာယဉ်ကျေးမှုပန်းခြံ ဖြစ်သည်။
သမိုင်း အကျဉ်းထောင် ၁၈၁၅ ခုနှစ်တွင် ဗြိတိသျှသည် သီရိလင်္ကာနိုင်ငံကို Kandyan သဘောတူစာချုပ်ချုပ်ဆိုကာ သိမ်းပိုက်ခဲ့သည်။
ဗြိတိသျှအစိုးရက အကျဉ်းထောင်များအတွက် ပိုမိုကောင်းမွန်စေရန် အမိန့်စာအမှတ် ၁၈ ကို ထုတ်ပြန်ကြေညာခဲ့သည်။
၎င်းအမိန့်ပြန်တမ်းတွင် ထောင်များအားလုံး၏ ထိန်းချုပ်မှု၊ အုပ်ချုပ်မှုအားလုံး၏ လုပ်ပိုင်ခွင့်ကို အကျဉ်းထောင်နှင့်ရဲသားစစ်ဆေးရေးအရာရှိချုပ် Sir George William Robert Campbell က ရရှိသည်။
၁၈၇၀ ခုနှစ် အစောပိုင်းတွင် ဗြိတိသျှသီရိလင်္ကာအစိုးရသည် အကျဉ်းထောင်များနှင့် ရဲအရာရှိချုပ် from Frederick Richard Saunders ၏ လမ်းညွှန်မှုအောက်တွင် ကန်ဒီမြို့၏ အကျဉ်းထောင်အသစ်တစ်ခု ဆောက်လုပ်ရန် ဖြစ်လာခဲ့သည်။
ထောင်ရှိ ကြိုးစင် ထောင်၏ အဆောက်အဦများကို သီရိလင်္ကာနိုင်ငံ ပြည်သူ့လုပ်ငန်းများဌာနက F. Vine က ဒီဇိုင်းရေးဆွဲထားသည်။
Bogambara ရေကန်ကို မြေဖို့ကာ ထောင်၏ အောက်ခံမြေကို ပြုလုပ်ခဲ့သည်။
အဆောက်အဦ၏ အဓိကဂိတ်ပေါက်နှင့် နံရံများကို စပိန်ထောင်များပုံစံ ဆောက်လုပ်ထားသည်။
ထောင်သည် ၄.၃ ဟက်တာ (၁၃ ဧက) ဧရိယာရှိပြီး၊ ၈၅၀၀ စတုရန်းမီတာ (၉၁၀၀၀ စတုရန်းပေ) သုံးထပ်အဆောက်အဦ တစ်ခုပါဝင်ပြီး အခန်းပေါင်း ၃၈၃ ခန်း ပါဝင်သည်။
၎င်းသည် ထောင်သား ၄၀၈ ဦး ဝင်ဆံ့ပြီး ၎င်း၏ အနောက်ဘက်တွင် ၈၄၀ စတုရန်းမီတာ (၉၀၀၀ စတုရန်းပေ) ရှိသည့် ထောင်ဆေးရုံအဆောက်အဦတစ်ခု ပါဝင်သည်။
ထောင်ကို ၁၈၇၆ ခုနှစ်တွင် ဖွင့်လှစ်ခဲ့သည်။
သေမိန့်ကျထောင်သားများနှင့် ကြီးမားသည့်ပြစ်မှုကျူးလွန်သူများကို ထားရှိသည်။
ထောင်အတွင်းတွင် ကြိုးစင်များ ပါရှိသည်။
သီရိလင်္ကာရှိ သေဒဏ်ချမှတ်ပေးနိုင်သည့် ထောင်နှစ်ခုထဲမှ တစ်ခုလည်း ဖြစ်သည်။
၁၈၇၆ ခုနှစ်တွင် ကြိုးစင်များကို Hangman တောင်ကုန်းမှ ထောင်သို့ ပြောင်းရွှေ့ခဲ့သည်။
ဘိုဂမ်ဘရာထောင်တွင် ထောင်သား ၅၂၄ ဦးကို ကြိုးမိန့်ပေးခဲ့ပြီး ဖြစ်သည်။
လူသတ်မှုကျူးလွန်သူများဖြစ်ကြသည့် W. A. Richard နှင့် T. M. Jayawardena တို့သည် ၁၉၇၅ ခုနှစ် နိုဝင်ဘာ ၂၁, ၂၂ ရက်နေ့များတွင် ကြိုးမိန့်အပေးခံခဲ့ရပြီး နောက်ဆုံးကြိုးမိန့်အပေးခံခဲ့ရသည့်သူနှစ်ဦးလည်း ဖြစ်ခဲ့သည်။
ကြိုးမိန့်အပေးခံရသူများထဲမှ ထင်ရှားသည့်သူတစ်ဦးဖြစ်သည့် D. J. Siripala (aka Maru Sira) ကို ၁၉၇၅ ခုနှစ် ဩဂုတ်လ ၇ ရက်နေ့တွင် စီရင်ခဲ့သည်။
ဤထောင်ကို အကျဉ်းထောင်များဦးစီးဌာနက စီမံလျက်ရှိသည်။
သီရိလင်္ကာအစိုးရသည် အကျဉ်းထောင်များကွန်ယက်ကို ချဲ့ရန်နှင့် ထောင်များ၏ အခြေအနေများကို တိုးတက်အောင်လုပ်ဆောင်ရန် ဆုံးဖြတ်ခဲ့ပြီး ၂၀၁၃ ခုနှစ်တွင် ဘိုဂမ်ဘရာထောင်ကို အပြီးတိုင်ပိတ်သိမ်းခဲ့သည်။
ကျန်ရှိနေသည့် ထောင်သားများကို Pallekele ရှိ အကျဉ်းထောင်အသစ်သို့ ရွှေ့ပြောင်းခဲ့သည်။
Kandyan ရှိ သမိုင်းဝင်အဆောက်အဦများကို ထိန်းသိမ်းရန်အတွက် လအနည်းငယ်စောသည့်ကာလကပင် အကျဉ်းထောင်များဦးစီးဌာနသည် ဘိုဂမ်ဘရာစစ်ဆေးရေးထောင်ကို ပိတ်သိမ်းခဲ့သည်။
ဘိုဂမ်ဘရာအကျဉ်းထောင်ကို ၂၀၁၄ ခုနှစ် ဇန်နဝါရီ ၁ ရက်နေ့တွင် ပိတ်သိမ်းခဲ့ပြီး ထောင်နှင့်သက်ဆိုင်သည့် အရာများအားလုံးကို သီရိလင်္ကာအစိုးရထံသို့ လွှဲပြောင်းပေးခဲ့သည်။
ယဉ်ကျေးမှုပန်းခြံ ၂၀၁၆ ခုနှစ်၊ ဒီဇင်ဘာလတွင် နိုင်ငံရဲနှင့်စီးပွားရေးဝန်ကြီးဌာက အကျဉ်းထောင်ကို ပြန်လည်တိုးတက်ကောင်းမွန်အောင် ပြုလုပ်ရန် မဟာစီမံကိန်းတစ်ခုကို ဖန်တီးခဲ့သည်။
၂၀၁၈ခုနှစ်၊ ဇွန်လတွင် အကျဉ်းထောင်နှင့်အတူ ကန်ဒီမြူနီစီပယ်ကောင်စီအဆောက်အဦဖြစ်သည့် Meda Wasala, Ehelepola Walauwa စသည်တို့ကို အများပြည်သူ လာရောက်နိုင်စေရန်အတွက် ဖွင့်ပေးခဲ့သည်။
ဂျပန်နိုင်ငံနိုင်ငံတကာပူးပေါင်းဆောင်ရွက်ရေးအေဂျင်စီ (JICA) နှင့်ပူးပေါင်းကာ မြို့ပြဖွံ့ဖြိုးရေးအာဏာပိုင်အဖွဲ့က ကန်ဒီမြို့၏ ရှေးဟောင်းနေရာများကို မြှင့်တင်ရန် ရည်ရွယ်ချက်၏ တစ်စိတ်တပိုင်းအနေဖြင့် ဖွင့်လှစ်ခဲ့ခြင်း ဖြစ်သည်။
၂၀၁၉ ခုနှစ်၊ ဩဂုတ်လ ၂၄ ရက်နေ့တွင် ဝန်ကြီးချုပ် Ranil Wickramasinghe သည် အကျဉ်းထောင်အား ယဉ်ကျေးမှုဆိုင်ရာခရီးသွားစင်တာအဖြစ် ပြင်ဆင်မြှင့်တင်မှုများဆောင်ရွက်ကာ တရားဝင်ဖွင့်လှစ်ပေးခဲ့သည်။
အကျဉ်းထောင်ကိုလည်း ဘိုဂမ်ဘရာယဉ်ကျေးမှုပန်းခြံဟု အမည်ပေးခဲ့သည်။
သမိုင်းဝင်နေရာများအတွက် ဖွံ့ဖြိုးတိုးတက်မှုစီမံကိန်းများတွင် ဤအကျဉ်းထောင်အား ဘက်စုံအသုံးပြုနိုင်သည့် အဆောက်အဦများ၊ အခန်းများပါဝင်မည်ဖြစ်ပြီး၊ ထိုအခန်းများကို ဈေးဆိုင်များ၊ လုပ်ငန်းဆိုင်ရာနေရာများနှင့် တည်းခိုခန်းများနှင့် ကြယ်ငါးပွင့်အဆင့်ရှိ ဟိုတယ် ၂ ခု ပါဝင်တည်ဆောက်ရန် ဖြစ်သည်။
ဤပထမကာလပြုပြင်မွမ်းမံမှုသည် အကျဉ်းထောင်ပတ်လည်ကို ပြုပြင်မှုဖြစ်ပြီး ခန့်မှန်းကုန်ကျစရိသည် Rs. 125 သန်း ရှိသည်။
ဒုတိယကာလအနေဖြင့် အတွင်းပိုင်းရှိ အဆောက်အဦများကို ပြန်လည်ပြုပြင်မွမ်းမံခြင်းများ ပြုလုပ်မည်ဖြစ်ကာ ခန့်မှန်းကုန်ကျစရိတ်သည် Rs. 750 သန်း ရှိသည်။
ထင်ရှားသည့် အကျဉ်းသားများ Dr Colvin R. de Silva -• Lanka Sama Samaja ပါတီ၏ ခေါင်းဆောင်၊ ဒုတိယကမ္ဘာစစ်ကာလအတွင်း စစ်ဆန့်ကျင်ရေးလှုပ်ရှားမှုခေါင်းဆောင်၊ နောင်အခါတွင် ပါလီမန်၏ အဖွဲ့ဝင်တစ်ဦး ဖြစ်ခဲ့သည်။
Philip Gunawardena - • Lanka Sama Samaja ပါတီ၏ ခေါင်းဆောင်၊ ဒုတိယကမ္ဘာစစ်ကာလအတွင်း စစ်ဆန့်ကျင်ရေးလှုပ်ရှားမှုခေါင်းဆောင်၊ နောင်အခါတွင် ပါလီမန်၏ အဖွဲ့ဝင်တစ်ဦး ဖြစ်ခဲ့သည်။
William de Silva - Lanka Sama Samaja ပါတီ၏ ခေါင်းဆောင်၊ ဒုတိယကမ္ဘာစစ်ကာလအတွင်း စစ်ဆန့်ကျင်ရေးလှုပ်ရှားမှုခေါင်းဆောင်၊ နောင်အခါတွင် ပါလီမန်၏ အဖွဲ့ဝင်တစ်ဦး ဖြစ်ခဲ့သည်။
Maru Sira - Death row inmate executed amidst great controversy. ပြင်ပလင့်များ Bogambara Prison, Department of Prisons ကိုးကား ကဏ္ဍ:သီရိလင်္ကာနိုင်ငံရှိ အကျဉ်းထောင်များ။
ဦးကျော်တင်သည် အပြည်ပြည်ဆိုင်ရာပူးပေါင်းဆောင်ရွက်ရေးဝန်ကြီးဌာန ဝန်ကြီးအဖြစ် ဆောင်ရွက်ခဲ့သူဖြစ်သည်။
ဒေါ်အောင်ဆန်းစုကြည်၏ လက်အောက်တွင် နိုင်ငံခြားရေးဒုတိယဝန်ကြီးအဖြစ် တာဝန်ထမ်းဆောင်ခဲ့သေးသည်။
ငယ်ဘဝနှင့် ပညာရေး ၁၉၅၅ခုနှစ် အောက်တိုဘာ ၃၁ရက်နေ့တွင် ဝန်းသိုမြို့၌ မွေးဖွားခဲ့သည်။
ရန်ကုန်တက္ကသိုလ်မှ သင်္ချာဘာသာဖြင့် မာစတာဘွဲ့ရရှိခဲ့သည်။
ဂျာမနီနိုင်ငံ Dresden University of Technologyမှ environmental management ဖြင့် ဒီပလိုမာဘွဲ့ရရှိခဲ့သည်။
အလုပ်အကိုင် နိုင်ငံ့ဝန်ထမ်းဘဝ ဦးကျော်တင်သည် နိုင်ငံခြားရေးလောကတွင် နှစ်၃၀ကျော်ကြာအောင် လုပ်ကိုင်ခဲ့သည်။
ဦးကျော်တင်သည် ၁၉၈၃ခုနှစ်မှ ၁၉၈၄ခုနှစ်အထိ နိုင်ငံခြားရေးဝန်ကြီးဌာန အပြည်ပြည်ဆိုင်ရာအဖွဲ့အစည်းများဌာနခွဲ၏ ဒုတိယလက်ထောက်ညွှန်ကြားရေးမှူးအဖြစ် လုပ်ကိုင်ခဲ့သည်။
၁၉၈၄ခုနှစ်မှ ၁၉၈၆ခုနှစ်အထိ နယူးယောက် ကုလသမဂ္ဂ မြန်မာသံရုံး၌ တတိယအတွင်းဝန်၊ ၁၉၈၆ခုနှစ်မှ ၁၉၈၇ခုနှစ်အထိ အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ဒုတိယလက်ထောက်ညွှန်ကြားရေးမှူး၊၁၉၈၇မှ ၁၉၉၁အထိ ဘန်ကောက်သံရုံးတွင် ဒုတိယအတွင်းဝန်၊ ၁၉၉၁မှ ၁၉၉၄အထိ အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန အဖွဲ့(၁)၏ ခေါင်းဆောင်၊ ၁၉၉၄မှ ၁၉၉၇အထိ ဂျီနီဗာ ကုလသမဂ္ဂ မြန်မာသံရုံး၌ ဒုတိယအတွင်းဝန် ပထမအတွင်းဝန်တာဝန်များ၊ ၁၉၉၇မှ ၁၉၉၉အထိ အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ဒုတိယညွှန်ကြားရေးမှူး၊ ၁၉၉၉မှ ၂၀၀၁အထိ လက်ထောက်ညွှန်ကြားရေးမှူး၊ ၂၀၀၁မှ ၂၀၀၃အထိ ဂျာကာတာသံရုံး ဒုတိယကောင်စစ်ဝန်၊၂၀၀၃မှ ၂၀၀၅အထိ နယူးယောက် ကုလသမဂ္ဂ မြန်မာသံရုံး၏ ကောင်စစ်ဝန် တာဝန်များ ထမ်းဆောင်ခဲ့သည်။
၂၀၀၅ခုနှစ်မှ ၂၀၀၆ခုနှစ်အထိ ရန်ကုန်မြို့ရှိ နိုင်ငံခြားရေးရုံးတွင် နိုင်ငံရေးရာဦးစီးဌာန အာရှတောင်နှင့်အနောက်ဌာနခွဲတွင် ညွှန်ကြားရေးမှူး၊ ၂၀၀၇ခုနှစ်မှ ၂၀၀၈ခုနှစ်အထိ နိုင်ငံ​ရေးရာဦးစီးဌာန၏ ဒုတိယညွှန်ကြားရေးမှူချုပ်၊၂၀၀၈ခုနှစ်မှ ၂၀၁၁ခုနှစ်အထိ ညွှန်ကြားရေးမှူးချုပ်အဖြစ် တာဝန်ထမ်းဆောင်ခဲ့သည်။
၂၀၁၁ခုနှစ် မတ်လမှစ၍ ၂၀၁၃အထိ ကနေဒါနိုင်ငံဆိုင်ရာ မြန်မာနိုင်ငံသံအမတ်အဖြစ် လုပ်ကိုင်ခဲ့သည်။
၂၀၁၃ခုနှစ်တ့င် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖြစ် နယူးယောက်တွင် တာဝန်ထမ်းဆောင်ခဲ့သည်။
ဝန်ကြီးဘဝ thumb|၂၀၁၇ အရှေ့အာရှနိုင်ငံများ နိုင်ငံခြားရေးဝန်ကြီးများအစည်းအဝေးကို ဒေါ်အောင်ဆန်းစုကြည်ကိုယ်စားတက်ရောက်ခဲ့စဉ် ၂၀၁၆ခုနှစ် အစိုးရအသစ်တက်လာချိန်တွင် နိုင်ငံခြားရေးဝန်ကြီးဌာန၏ ဒုတိယဝန်ကြီးဖြစ်လာသည်။
ဝန်ကြီးဖြစ်သူ ဒေါ်အောင်ဆန်းစုကြည်သည် နိုင်ငံတော်အတိုင်ပင်ခံပုဂ္ဂိုလ်ရာထူးကိုပါ ရယူခဲ့သဖြင့် အချို့သော နိုင်ငံခြားရေးဝန်ကြီးအစည်းအဝေးများကို တက်ရောက်နိုင်ခြင်း မရှိခဲ့ပေ။
ထို့ကြောင့် ဒုဝန်ကြီး ဦးကျော်တင်မှ ကိုယ်စားတက်ရောက်ခဲ့ရသည်။
ထို့အတွက်ကြောင့် ၂၀၁၇ခုနှစ်တွင် နိုင်ငံခြားရေးဝန်ကြီးဌာနမှ ဝန်ထမ်းများဖြင့်ပင် ဝန်ကြီးဌာနအသစ် ဖွဲ့စည်းကာ ဦးကျော်တင်ကို ပြည်ထောင်စုဝန်ကြီးအဖြစ် ခန့်အပ်ခဲ့သည်။
ထိုအချိန်မှစ၍ နိုင်ငံတကာ နိုင်ငံခြားရေးဝန်ကြီးများအစည်းအဝေးပွဲများသို့ အပြည်ပြည်ဆိုင်ရာပူးပေါင်းဆောင်ရွက်ရေးဝန်ကြီးအဖြစ် တက်ရောက်ခဲ့သည်။
၂၀၂၁ခုနှစ် စစ်အာဏာသိမ်းမှုအပြီးတွင် အာဏာသိမ်းစစ်ကောင်စီမှ ၎င်း၏နေရာကို ဦးကိုကိုလှိုင်ဖြင့် အစားထိုးခဲ့သည်။
A knight (Jan I van Brabant) flying a heraldic flag in battle, in addition to the heraldic device displayed on his shield (Codex Manesse, ca. 1304) စစ်ဖက်သုံးအလံ သို့မဟုတ် တိုက်ပွဲသုံးအလံ (၊ military flag၊ battle flag သို့မဟုတ် standard"standard" Oxford English Dictionary (Online ed.). Oxford University Press) သည် စစ်တပ်များမှမြေပြင်၌ အသုံးပြုလွှင့်ထူထားသော နိုင်ငံတော်အလံပုံစံတစ်မျိုးဖြစ်သည်။
ရေပြင်၌အသုံးပြုလျှင် ထိုအလံကို ရေတပ်သုံးသင်္ဘောအလံ (naval ensign) ဟုခေါ်သည်။
စစ်ဖက်သုံးအလံကို သီးသန့်ရေးဆွဲပြီး အသုံးပြုလွှင့်ထူသည့် နိုင်ငံများမှာ အနည်းငယ်သာရှိသည်။
စစ်ဖက်သုံးအလံများ တပ်မတော်အလံများ ကြည်းတပ် ရေတပ်သုံးအလံ အခြားအလံများ အလံဟောင်းများ ကိုးကားချက် ဆက်လက်ဖတ်ရှုရန် Wise, Terence (1978) Military flags of the world, in color. New York: Arco Publishing. 184p. . War flags of 1618–1900. ကဏ္ဍ: အလံအမျိုးအစားများ ကဏ္ဍ: စစ်ဖက်သုံးအလံများ။
ဘရေမာ သည် သီရိလင်္ကာ၏ သမ္မတဟောင်း J. R. Jayewardene ၏ နေအိမ် ဖြစ်သည်။
Jayewardene နှင့် သူ၏ဇနီး Elina တို့သည် ၎င်းအိမ်ကို ၁၉၃၈ ခုနှစ်တွင်တည်ဆောက်ခဲ့သည်။
ကိုလံဘိုမြို့၊ Ward Place တွင် တည်ရှိသည်။
နဂိုမူလအိမ်ကို တည်ဆောက်ခဲ့သူမှာ စာချုပ်စာတမ်းသက်သေခံရှေ့နေ နှင့် အောင်မြင်သည့်စီးပွားရေးသမားဖြစ်သူ Gilbert Leonard Rupasinghe ဖြစ်သည်။
စကော့တလန်နိုင်ငံ၊ Aberdeenshire ရှိ ဘရေမာကျေးရွာကို ရည်ညွှန်းကာ ထိုအိမ်ကိုဘရေမာဟု အမည်ပေးခဲ့သည်။
Rupasinghe သည် Jayewardene ၏ ဇနီးဖြစ်သူ wife Elina Bandara Rupasinghe ၏ ဖခင်ဖြစ်သည်။
Jayewardene နှင့် Elina married တို့သည် ၁၉၃၅ ခုနှစ်တွင် လက်ထပ်ထိမ်းမြားကြသည့်အခါတွင် သူတို့သည် Vaijantha ရှိ Jayewardene ၏ မိဘများနေအိမ်သို့ ပြောင်းရွှေ့ခဲ့သည်။
၁၉၃၈ ခုနှစ်တွင် ဇနီးမောင်နှံနှစ်ဦးတို့သည် အိုမင်းနေသည့် ဘရေမာနေအိမ်နှင့် မြေနေရာကို ဖျက်ဆီးခဲ့ကြပြီး အိမ်အသစ်တစ်လုံးကို ဆောက်ခဲ့ကြသည်။
ထိုအိမ်အမည်ကိုလည်း ဘရေမာဟုပင် ဆက်လက်ခေါ်ဝေါ်ခဲ့ကြသည်။